**8. Tájékoztató a 2018. évi Curling Vegyes-csapat Bajnokságról és más kiemelt verseny lebonyolításának tapasztalatairól.**

A versenyre a nevezési határidőig 8 csapat nevezett, így a mezőny 2\*4 fős csoportba került elosztásra.

A verseny előtti teendők közül valamennyi a korábbi gyakorlathoz hasonlóan zökkenőmentesen zajlott. A versenykiírás időben elkészítésre került, majd a nevezéseknél sem volt semmi bonyodalom.

A határidő lezártát követően az időrend, a technikai összefoglaló, a bírói beosztás és az online eredményközvetítő rendszer is időben publikálásra került.

A versenynaptárba úgy gondolom ideális helyre került és kerül évről-évre a VCSOB. Az első hét hétvégéjén figyelembe vettük a központi felvételi időpontját is.

Az egyetlen javaslat, amely több versenyző/csapat részéről is felmerült, az a Vegyes-csapat Országos Bajnokság 2 hétvégéssé való tétele. Ez annak tükrében, hogy szintén világbajnokságra kvalifikál, összetettebb képet kapnánk, ha 8 csapat esetén teljes round robint tartanánk, annál több csapat esetén meg bevezetnénk a vegyes-párosnál korábban alkalmazott középszakaszt/középdöntőt. Ezzel biztosítva, azt, hogy a végén győztes csapatnak jóval több együttessel kell megküzdenie.

Összességében a javaslaton elgondolkoztam és véleményem szerint 2\*3 nap alatt, vagy 3+4 nap alatt (első hétvége: péntek-szombat- vasárnap, második hétvége: péntek-szombat- vasárnap-hétfő) lebonyolítható. Ez januárban még be is férhet a versenynaptárba. Ennek részleteit a versenynaptár részletesen megvizsgáljuk és így alakítjuk ki a 2018/2019-es versenynaptár elkészítésénél.

**A javaslatot támogatom, kezdeményezem, hogy a 2019. évi Vegyes-csapat Országos Bajnokság már így kerüljön kiírásra!**

Kiss Bálint, 2018. február 17.